સુરતઃ સુરતમાં પોલીસે ક્રૂરતાની હદ વટાવી દીધી. જેનો એક વીડિયો સોશિયલ મીડિયામાં વાઇરલ થયો છે. રવિવારે યોજાયેલી એમ્બ્રોઈડરીના કામદારોની રેલી બાદ પોલીસે એક કામદારને પકડી લીધો હતો. સરથાણાના પીઆઈએ કામદારને પીસીઆર વાનમાંથી બહાર કાઢી દંડા વડે ફટકાર્યો હતો. પણ અહીં પીઆઈનું મન ભરાયું ન હતું. તેણે ફરીથી કામદારને લાફા પર લાફા ઝીંકી દીધા હતા. કોઈ સ્થાનિકે પોતાની બિલ્ડીંગમાંથી આ સમગ્ર ઘટના પોતાના કેમેરામાં કેદ કરી લીધી હતી.